מזג אוויר (יישום)

יישומון מזג האוויר הוא יישומון המותקן מראש במכשירי אייפון ואייפוד טאץ'. הוא נכלל כחלק מחבילת יישומי ה-iOS מאז גרסת ה-iPhone OS 1.

אופן הפעולה
יישומון מזג האוויר מאפשר למשתמשים לבדוק את תחזית מזג האוויר של ערים שנבחרו. המשתמש יכול להוסיף מקומות נוספים על מנת להשיג מידע על חיזוי מזג האוויר עבור אותם מקומות, על ידי מעבר לרשימת הערים שנוספו ליישום והקשה על לחצן ההוספה המאפשר למשתמש להקליד את שם העיר, מיקוד או תא-דואר או קוד של שדה תעופה. ניתן אף להסיר מקומות שכבר נוספו על ידי מעבר פעם נוספת לרשימת הערים שנשמרו והחלקת האצבע שמאלה על גבי העיר מתוך הרשימה שהמשתמש רוצה להסיר.

ב-iOS 8, יישומון מזג האוויר עודכן כך שהוא משיג את המידע על תחזית מזג האוויר מתוך The Weather Channel (אשר החליף את Yahoo! Weather שבו נעשה שימוש לפני כן).

החל מ-iOS 10, ביכולתו של המשתמש להסיר את יישומון מזג האוויר באם אינו זקוק לו. נכון ל-iOS 12, המידע אודות תחזית מזג האוויר ניתן להצגה על גבי מסך הנעילה של מכשיר ה-iOS.

ראו גם
 מפות (יישום)
 לוח שנה (יישום)
 שעון (יישום)

הערות שוליים

אפליקציות בסיסיות במכשירי חברת אפל
אפליקציות מובייל
אפליקציות ייחודיות למכשירי חברת אפל